kardosdrur/scandi-wiki huggingface dataset:
Riff

Et riff er et kort musisk motiv med enkel melodi og masser af energi. Typisk består et riff af tre-fire takter, toner eller rytmiske akkorder, som gentages som intro eller backing for en solist. Riffs er især kendetegnende for elektrisk guitar, men der kan  spilles riffs på flere typer instrumenter alt efter genren. Inden for nogle stilarter er det for eksempel almindeligt at have et blæserriff mellem hver linje tekst, der synges. Inden for flere undergenrer af rock og heavy metal, deriblandt thrash metal, er musikken typisk bygget op omkring guitarriffs.

Et riff er som regel starten på en sang. Det kan være bare en akkord som i 1960'er musik for eksempel. Det kan være en rundgang af nogle akkorder eller nogle melodi sammensatte toner der indleder melodien. Riffet kan ind imellem også gentages i melodien og udbygges med frasering, således at blot en ændring af en enkelt tone kan afstemmes med musikstykkets variation i harmonierne.

Definition
Termen riff fandt vej musikudtrykkene i 1920' erne og benyttes primært i diskussioner af komponenterne i rockmusik, blues eller jazz. Etymologien er ikke helt afklaret. Et af forsøgene på en afklaring forklarer riff som en forkortelse for "rytmisk figur" eller "refrain". David Brackett (1999) definerer riffs ganske enkelt som "korte melodiske fraseringer". Et andet bud på en definition er: "Et riff er en kort, gentaget, let genkendelig musikalsk frasering. Riffs er ofte spillet af et soloinstrument eller på basis af en rytmesektions gentagne forløb.
I BBC Radio 2s 100 Greatest Guitar Riffs defineres et riff som "hovedhooket af en sang og skal spilles hovedsageligt af en guitar. Det begynder ofte sangen, men gentages hele vejen igennem og giver sangen sin karakteristiske stemme."

Eksempler
Et tidligt, tydeligt eksempel på en riffbaseret sang er Robert Johnsons "If I had possession over judgement day". The Kinks' gennembrud "You really got me" bygger på et enkelt riff, som karakteriserer hele nummeret, ligesom fx The Troggs' gennembrud "Wild Thing". Andre eksempler på guitarriffs er de markante gennemgående toner på Deep Purples "Smoke on the Water" eller på Dire Straits' "Money for Nothing". Gerry Raffertys store hit "Baker Street" er let genkendeligt for det indledende riff på saxofon.

Referencer

Litteratur 
 

Musikteori
Christa Wolf

Christa Wolf (født 18. marts 1929, død 1. december 2011 i Berlin) var en tysk forfatter.

Liv 
Christa Ihlenfeld blev født i Landsberg an der Warthe i provinsen Województwo lubuskie (derefter Tyskland,  provins Preussen). Hun er datter af købmand Otto Ihlenfeld, Landsberg an der Warthe. Da dette område var en del af de tyske østområder måtte familien i 1945 flygte fra de fremrykkende sovjettiske tropper til Mecklenburg. Hendes far arbejdede som kontormedhjælper hos borgmesteren i landsbyen Gammelin ved Schwerin.Hun fik 1949 sin studentereksamen i Bad Frankenhausen og blev samme år medlem af kommunistpartiet, hvor hun var medlem indtil hendes udtrædelse i juni 1989. Fra 1949 til 1953 studerede hun germanistik i Jena og Leipzig. 

Under navnet Christa Wolf blev hun en af Østtysklands vigtigste forfattere. 1959-61 arbejdede hun for Stasi. Derefter blev hun en kendt systemkritiker, men meldte sig først ud af partiet i 1989.

Udvalgt bibliografi 
 Der geteilte Himmel (1963)
 Nachdenken über Christa T. (1969)
 Kassandra (1983)
 Was bleibt (1990)
 Auf dem Weg nach Tabou (1995)
 Leibhaftig (2002)
 Englenes By eller The Overcoat of Dr. Freud'' (2011)

Ekstern henvisning 
 Biografi af Christa Wolf – på engelsk og tysk

Referencer 

Romanforfattere fra Tyskland
Kritikere fra Tyskland
Essayister fra Tyskland
Kvindelige forfattere i det 20. århundrede
Ettore Bastico

Ettore Bastico (9. april 1876 – 2. december 1972) var en italiensk officer før og under 2. verdenskrig. Han bestred højtstående poster under den Anden italiensk-abessinske krig i Etiopien, den Spanske Borgerkrig og Felttoget i Nordafrika.

Ettore Bastico blev født i Bologna i Italien. Da han blev voksen, kom han ind i den italienske hær og kæmpede i 1. Verdenskrig. Han var i 3. Bersaglieri division som løjtnant (Sottotenente). I 1928 blev Bastico forfremmet til general. På det tidspunkt blev Italien ledet af diktatoren Benito Mussolini. 

I denne rolle var Bastico mål for Giulio Douhet i Recapitulation (udgivet sammen med det berygtede værk Herredømmet i luften. Douhet bruger mange sider på kritisk at gennemgå de seks "grundlæggende teorier", som Bastico havde fremlagt, og hvordan de forholder sig til fremtiden for et uafhængigt luftvåbens rolle i fremtidige krige.

I 1935 havde Bastico kommandoen over den 1. italienske sortskjortedivision 23 Marzo under den Anden italiensk-abessinske krig. I 1936 blev Bastico forfremmet til chef for III Korps i Etiopien. Fra 1936 til 1937 var han leder af II Korps. 

I 1937 under de senere faser af den Spanske Borgerkrig erstattede Bastico Mario Roatta som øverstkommanderende for det italienske korps af frivillige (Corpo Truppe Volontarie, eller CTV) i Spanien. CTV blev sendt af sted for at hjælpe de spanske nationalister i krigen. Fra midten af 1937 kæmpede Basticos styrke i slaget om Santander, en afgørende sejr for nationalisterne. I slutningen af 1937 blev Bastico udskiftet med Mario Berti, og i februar 1939 forlod de italienske frivillige Spanien. 

I 1939 blev Bastico valgt til senator. Han blev derefter tildelt kommandoen over en reservedivision i området ved floden Po. Da Italien gik ind i 2. verdenskrig, var Bastico generalguvernør over de italienske Dodekanesiske øer. Den 19. juli 1941 blev Bastico øverstbefalende for aksemagternes styrker i Nordafrika. I 1942 blev han degraderet til kun at lede tropper i Libyen. Ugo Cavallero blev anfører for alle styrker længere østpå i Nordafrika. Til trods herfor blev Bastico forfremmet til marskal (Maresciallo d'Italia) den 12. august 1942. Tabet af Libyen efterlod ham uden kommando i resten af krigen. 

Bastico døde i Rom efter at have tilbragt sine senere år med at studere historie.

Referencer

Ekstgerne links 
 Commando Supremo: Feltmarskal Ettore Bastico 

Fascister fra Italien
Militærfolk fra Italien
Fort Capuzzo

Fort Capuzzo var et fort i den italienske koloni Libyen nær den libysk-egyptiske grænse. Det er berømt for sin rolle under 2. verdenskrig. 

Indenfor en uge efter Italiens krigserklæring med Storbritannien den 10. juni 1940 havde britiske styrker fra 11. husarregiment med hjælp fra enheder af 1. Royal Tank Regiment erobret for Capuzzo. Senere generobrede den italienske Sortskjorte division den under et angreb som nåede frem til Sidi Barrani i Egypten. I december 1940 blev fortet igen erobret af britiske styrker under Operation Compass. De blev igen tilbageerobret af den tyske general Erwin Rommel under hans første offensiv den 12. april.. Under Operation Brevity skiftede fortet kortvarigt hænder mellem den 15. og 16. maj, men endte med at forblive på italienske hænder, da operationen mislykkedes og de angribende briter trak sig tilbage. Fortet blev erobret af divisionen fra New Zealand den 22. november 1941 under operation Operation Crusader. Aksestyrker tog igen kontrollen med fortet efter slaget ved Gazala før fortet vendte tilbage til allieret kontrol for sidste gang efter det Andet slag om el-Alamein.

Referencer

Eksterne links 
 
 tegning fra 1943 af Jack Crippen

Fodnoter 

Capuzzo, Fort
Lokaliteter i 2. verdenskrig
Costa Ricas flag

Costa Ricas flag er vandret delt i blåt, hvidt, rødt, hvidt og blåt. Stribernes størrelsesforhold er 1:1:2:1:1. Flaget er i størrelsesforholdet 3:5.

Den blå farve repræsenterer himlen, muligheder, idealisme og ihærdighed. Den hvide farve står for fred, visdom og lykke. Den røde farve står for uafhængighedsmartyrernes blod samt folkets varme og generøsitet. 

Flaget blev officielt taget i brug 27. november 1906. Udformingen med blå, hvide og røde horisontale striber har imidlertid været i brug siden 1848, da Costa Rica forlod Mellemamerikas Forenede Stater og erklærede sig for selvstændig republik. Pacífica Fernández, præsident José María Castro Madriz' kone, lavede flaget, inspireret af farverne i det franske flag. 

Flaget benyttes uden mærke som nationalflag på land, koffardiflag til søs. Statsflaget har i tillæg Costa Ricas nationalvåben sat ind i en oval hvid skive, placeret på den røde stribe tre tiendedele ind i flagdugen regnet fra stangen. Da Costa Rica ikke har militære styrker, fører landet ikke eget orlogsflag.

Kilder 
 Album des pavillons nationaux et des marques distinctives. National flags and distinctive markings, Service hydrographique et océanographique de la marine, Brest, 2000
 Whitney Smith: Den store flagbog. Alverdens flag gennem tiderne, København, 1977

Flag fra Nordamerika
Flag
Nationale flag
Knetzgau

Knetzgau er en kommune i Landkreis Haßberge i den nordøstlige del af Regierungsbezirk Unterfranken i den tyske delstat Bayern. Den ligger ved floden Main, omkring 5 km sydøst for Haßfurt.

Geografi 
Knetzgau ligger mellem Naturparkerne Steigerwald syd for byen og Naturpark Haßberge mod nordøst .

Inddeling 
Kommunen består ud over Knetzgau med 3.568 indbyggere, af disse landsbyer og bebyggelser:

 Eschenau 193 indb.
 Hainert 337
 Oberschwappach 543
 Unterschwappach 172
 Wohnau 98
 Zell am Ebersberg 786
 Westheim 885
 Hele kommunen: 6.582 indbyggere.
(indbyggere pr 31. december 2006)

Byer i omegnen 
 Haßfurt, Eltmann, Hofheim, Gerolzhofen, Königsberg, Zeil
 Bamberg, Schweinfurt

Eksterne henvisninger 

 Ortsteil Hainert
Mircea den ældre

Mircea den Ældre – på rumænsk Mircea cel Bătrân – (1355 – 31. januar 1418) var regent af Valakiet i 1386-95 og 1397-1418.

Liv 
Han var søn af Radu 1. af Valakiet og yngre bror af Dan 1. af Valakiet.

Mircea kæmpede i årevis mod det Osmanniske rige.

Han var far til Vlad 2. Dracul og farfar til Mircea 2., Vlad Dracula, Radu den Skønne, og Alexander 1., alle senere regenter af Valakiet.

Personer fra Rumænien
Nordjysk Brand- og Redningsskole

Nordjysk Brand og Redningsskole er beliggende i Hvims mellem Aalbæk og Jerup i Frederikshavn Kommune.

Redningsskole ejes af Frederikshavn kommune og drives som en del af kommunens daglige beredskab. (Frederikshavn Brandvæsen).

Faciliteter 
Skolen råder i dag over moderne undervisnings- og øvelsesfaciliteter bestående af:
 Skibsmodul i 4 etager på ca. 900 m².
 Røgdykkerbane
 Velfærdsbygning med undervisning/kantine/bad
 Klargøringsrum i forbindelse med røgdykkerbane
 Klargøringsrum i forbindelse med skibsmodul
 Gasanlæg
 Diverse kar til væskebrande – op til 19 m².
 Dækshus og standplads for øvelse med håndslukkere
 Overtændingscontainere

Ud over de maritime kurser tilbyder skolen også kursus i forbindelse med brandmandsuddannelsen. Heri kan også indgå maritime elementer.

Specialskoler
Frederikshavn Kommune
Barbados' flag

Barbados' flag blev taget i brug 30. november 1966, øens første befrielsesdag. Det består af tre farvefelter med to ultramarineblå bånd separeret af et gult bånd i midten. Der er et sort treforkhovede i midten af det gule bånd.

Det sorte treforkhoved, også kendt som "den ødelagte trefork", symboliserer Barbados' uafhængighed fra Storbritannien (kolonimagtens nationalvåben var en hel trefork). Hver spids repræsenterer et demokratisk punkt, det ultramarineblå repræsenterer havet og himlen, mens det gule repræsenterer sandet på Barbados.

Flag fra Nordamerika
Barbados
Nationale flag
Hassager Christiansen

Christian Hassager Christiansen (født 3. august 1904 på Frederiksberg, død 10. oktober 1960) var en dansk søofficer, der under 2. verdenskrig fotograferede en V1, som den 22. august 1943 var styrtet ned på Bornholm.

Han og politikommissær Johannes Hansen fik fotograferet den, før tyskerne opdagede den. Han fik desuden lavet en skitse og bestemt, at beton erstattede sprænghovedet.
Kopier af fotografierne blev konfiskeret af tyskerne, og de genkendte politimanden på et fotografi og arresterede Christian Hassager Christiansen den 5. september. Han blev torteret, men holdt ud.
Den 8. oktober blev han overført til et hospital, og derfra blev han reddet den 22. oktober og  smuglet til Sverige.
Som følge af torturen undergik han to større operationer i Sverige.

Christian Hassager Christiansens fotografier og skitse nåede den britiske efterretningstjeneste, hvor de indgik som kilde i R. V. Jones' vurdering af V1. Jones var chef for afdelingen for videnskabelige efterretninger.
Christian Hassager Christiansen blev tildelt Distinguished Service Cross og R. V. Jones tilegnede blandt andre sine erindringer til Christian Hassager Christiansen.

Litteratur

Referencer 

Søofficerer fra Danmark
Personer fra Frederiksberg
Rødspætte Cup

Rødspætte Cup er et internationalt håndboldstævne for børn og unge, der afholdes hvert år i og omkring Frederikshavn. Stævnet startede i 1975, som et mindre håndboldstævne, men er nu et af Europas største håndboldstævner for aldersgrupperne 12 – 18 år, men fra 2022 også for yngre årgange. 
I dag er der årligt et fremmøde fra flere lande i hele Europa, med hundreder af deltagere. Stævnet afholdes hvert år i påsken, i Arena Nord, FFK (Frederikshavn Firmaklubber) og i håndboldhallerne i hele Frederikshavns opland.

Efter to års pause, pga. COVID-19 blev stævnet igen afholdt fra d. 14 - 18 april 2022, med mere end 300 tilmeldte hold.

Kilder og henvisninger

Sport i Frederikshavn
Håndboldturneringer
Mariendals Mark

Mariendals Mark er et område, i Frederikshavn Kommune, beliggende mellem Knivholt, Ravnshøj og Ellinggaard Enge

Området består primært af opdyrkede arealer med tilhørende landbrugs- og minkavlsejendomme.

Veje, Mariendals Mark 
 Mariendalsvej – primærvej mellem hovedvej 35 og Elling-by.
 Koldenåvej – sekundærvej fra Frederikshavn-by, som udmunder på Mariendalsvej.
 Bækmojenvej – sekundærvej fra Knivholt Gård, som udmunder på Mariendalsvej.
 Amagervej – delvis privat- og sekundærvej mellem Kvissel by og Ellinggaard.
 Starbakvej – sækundervej mellem Ribberholt (Ravnshøj) som udmunder på Mariendalsvej.

Frederikshavn
Lokaliteter i Frederikshavn Kommune
Karl Gustav Zeuthen

Karl Gustav Zeuthen (29. januar 1909 i Hareskovby – 1. september 1989) var en dansk civilingeniør uddannet på DTU, der blev kendt som flykonstruktør.

Zeuthen var en teknisk begavelse ud over det sædvanlige.

Han var med til at stifte Skandinavisk Aero Industri A/S (1937-1954) Kramme & Zeuthen der lavede KZ flyene. Zeuthen var konstruktøren.

Efter at Kramme & Zeuthen lukkede i 1954, blev han senere ansat hos B&O (Bang & Olufsen) 

Han var sammen med designeren Jacob Jensen med til at lave Beolit 600 hvor skalaen var en kugle drevet af en magnet, samt pladespilleren Beogram 4000.

Som pensionist udviklede han en Zeiss kikkert som benyttes af NAFA (Nordjysk Astronomisk Forening for Amatører).

1949 blev han optaget som medlem af Akademiet for de Tekniske Videnskaber.

Ekstern henvisning 
 Beolit 600
 Beogram 4000
 NAFAs nye kikkert udviklet af Karl Gustav Zeuthen

Eksterne henvisninger 
 

Ingeniører fra Danmark
Opfindere fra Danmark
Personer i Kraks Blå Bog (afdøde)
Danskere i 1900-tallet
Karl Gustav
Medlemmer af Akademiet for de Tekniske Videnskaber
RAB

RAB eller rab har flere betydninger:
 Registreret alternativ behandler
 Rabaul Airport - Papua New Guinea, IATA-kode
 Ramstein Air Base
 Rab (ø) - kroatisk ø
 Rab (by) - by på den kroatiske ø Rab
 Rab (kz-lejr) - kz-lejr på den kroatiske ø Rab
 Reichsautobahn
Nielsen & Winther

Nielsen & Winther var en dansk maskinfabrik og flyfabrikant stiftet som aktieselskab i 1873.

Fabrikken lå først på Blegdamsvej 60 i København i en bygning fra 1897-1899 af arkitekt Axel Berg og siden i Ryesgade 51-55 (1916 ved Frederik Wagner) og i et stort fabrikskompleks på Øresundsvej 147 på Amager opført 1917-1921 ved arkitekt Frederik Wagner. Denne fabrik blev kort efter opførelsen overtaget af Vølund og revet ned i 2000-01. Fabrikken havde desuden bygninger i Københavns Frihavn; det senere Riffelsyndikatet, der også var tegnet af Wagner i 1917.

Maskinfabrikken Nielsen og Winther oprettede i 1916 en aeroplanafdeling, som i 1917 leverede 6 fly af typen Nielsen & Winther Type AA til Hærens Flyvertropper. Det første fly blev taget i brug i januar 1917. 3 af flyvene gik tabt som følge af ulykker, hvorfor de resterende fly fik flyveforbud. I dag findes et replika af flyet Type AA på Danmarks Tekniske Museum i Helsingør.

Ledelse 

 1897-1907: P.N. Holst, direktør
 1907-: F.H.J. Rambusch, direktør

Flyproducenter i Danmark
Maskinfabrikker i Danmark
Bygninger, konstruktioner og anlæg i Københavns Kommune
Forsvundne bygninger, konstruktioner og anlæg i København
Danske virksomheder etableret i 1873
Tidligere virksomheder i København
Industribygninger i København
Dorf Mølle

Dorf Mølle eller Dorf Møllegård er et dobbeltanlæg bestående af vandmølle, vindmølle og møllegård, beliggende i Vendsyssel ca. syv kilometer nord for Dronninglund. Møllegården er en del af Museum for Forsyning og Bæredygtighed. Før kommunesammenlægningen i 2007 tilhørte anlægget Dronninglund Kommune (Museumsforeningen for Dronninglund kommune).

Mølle-anlægget ligger syd for Dorf Kirke ved Pulsbækken og en kunstig mølledam. Møllen var i 1664 fæstemølle under Hundslund Kloster, hvilket fremgår af matrikel fra samme år.

Den første kendte mølle, ved Dorf, var en vandmølle, med kun en kværn drevet af overfaldsvand fra Pulsbækken. Vandmøllen blev nedlagt i 1963, men blev brugt af møllefamilien til privat brug indtil 1995.

I en matrikel fra 1688 fortælles: Møllen bliver drevet ved overfaldsvand, som samles af skovbække og lidt væld, kan male noget lidet sommer og vinter undtagen i tørke og frost. 

Den bedste udnyttelse af vandkraften giver overfaldshjulet, hvor vandstrømmen kombineres med vandets fald på fire meter. I 1870 – 1871 blev en firelænget møllegård bygget syd for møllen og nord for mølledammen blev der i 1887 opført en vindmølle af hollandsk-type som hjælpemølle, der var i drift til 1952.
 
Vandhjulet i vandmøllen blev i 1921 erstattet af en turbine, der trak en dynamo, som producerede jævnstrøm til belysning i vandmøllen og på gården.
 
Fra 1924 – 1925 blev gårdens udhuse fornyet, og et stuehus i Bedre Byggeskik blev opført med 11 værelser, kornmagasin på loftet, en muret satenbageovn, centralvarme og bad.

I dag er Dorf Møllegård en del af Museum for Forsyning og Bæredygtighed.

Eksterne henvisninger
 Dorf Mølles hjemmeside 
 Beskrivelse, Kultur Rejsen 

Vindmøller i Danmark
Historiske museer i Danmark
Bygninger, konstruktioner og anlæg i Brønderslev Kommune
Mølleanlæg
Vandmøller i Danmark
Bedre Byggeskik
Museerne i Brønderslev Kommune
Nødbehandler

Titlen nødbehandler dækker i dag over mange forskellige kompetencer.
Oftest er det brand- og redningsfolk, der modtager uddannelsen som en overbygningsuddannelse, til indsatsuddannelsen.

Normalt er der lokale krav, fra det brandvæsen eller firma man arbejder for. Udvalgte regioner har oprettet egentlige nødbehandleruddannelser hvor deltagerne opnår kompetencer som må benyttes i den pågældende region.

Nødbehandleren betegnes ikke som sundhedsfaglig person, og kompetencerne skal derfor underbygges.
Dette kan ske, enten ved personlige aftaler med en læge, eller ved virksomhedens, lægefaglige rådgiver.
En Nødbehandler må give forskellige slags medicin men den delegerende læge bestemmer hvilke.
 
Den internationale betegnelse er Certified First Responder eller Emergency Medical Responder.

Nødbehandler Region Nordjylland 
Formålet med region Nordjyllands nødbehandleruddannelse er, at give deltagerne en grundlæggende viden om arbejdet på et skadested, således at de præhospitale kvaliteter øges hos det operative personale.

Uddannelsens mål 
 At give deltagerne en grundlæggende viden om de betingelser, der er for samarbejdet på et skadested.
 At deltagerne bliver i stand til at udføre nødbehandling med det udstyr, der er i relation til tilskadekomne personer.
 At deltagerne bliver i stand til om nødvendigt at stabilisere tilskadekomne på den mest skånsomme måde under hensyntagen til patientens tilstand og behov.
 At deltagerne udtrykker sikkerhed om, hvornår nødflyting af tilskadekomne fastklemte skal gennemføres med eller uden udstyr.
Uddannelsen er bygget op med en kombination af teoretiske oplæg og praktiske øvelser. De teoretiske oplæg omfatter skadestedlære, samarbejde på et skadested, omsorg for tilskadekomne, kommunikation, undersøgelser ved livstruende tilstande, skademekanismer og skadetyper. Derudover er der oplæg om kroppens systemer og specifikke tilstande såsom luftveje, hjerte- og kredsløbssvigt samt hjertestop.

De praktiske øvelser omfatter brug af halskrave, lommemaske, hudsonmaske med reservoirpose, iltbehandling, tourniquet samt flytnings- og stabiliseringsudstyr.

Kilder og henvisninger 

Akutberedskab
Stillingsbetegnelser
Beredskab
Kongeriget Bayern

Kongeriget Bayern (tysk: Königreich Bayern) var en tysk stat, som eksisterede fra 1806 til opløsningen af monarkierne i 1918.

Maximilian 1. Joseph af Bayern fra huset Wittelsbach blev valgt til Bayerns første konge i 1806, og denne familie var kongefamilie helt til monarkiet blev afskaffet efter 1. verdenskrig.

Det nutidige Bayerns grænser blev hovedsageligt etableret i 1814 gennem fredsaftalen i Paris, hvor Bayern afstod blandt andet Tyrol og Vorarlberg til kejserriget Østrig, men fik i stedet Aschaffenburg, dele af Hessen-Darmstadt og Pfalz. Som en af staterne indenfor Det tyske kejserrige, var kongeriget næststørst efter Kongeriget Preussen. Efter Tysklands samling 1871, har Bayern været en del af Tyskland som vi kender det i dag.

Konger af Bayern 
 Maximilian 1. Joseph (1806-1825)
 Ludwig 1. (1825-1848)
 Maximilian 2. (1848-1864)
 Ludwig 2. (1864-1886)
 Otto (1886-1913)
 Ludwig 3. (1913-1918)

Prinsregenter 
 Luitpold (1886-1912)
 Ludwig (1912-1913)

Galleri 

 
Forhenværende europæiske monarkier
Bayerns historie
Etableret i 1806
Ophørt i 1918
Medlemsstater af Rhinforbundet
Stater i Det Tyske Forbund
Stater i Det Tyske Kejserrige
Bayern
Tidligere tyske stater
Sidi Barrani

Sidi Barrani (ar: سيدي برّاني) er en landsby i Egypten i nærheden af Middelhavet omkring 95 km øst for grænsen til Libyen, og ca. 240 km fra Tobruk.

Sidi Barrani er fortrinsvis et beduinsamfund med fødevare- og benzinudsalg, men der er ingen eller kun lidt turistaktivitet eller organiserede historiske kuriositeter, og kun et lille hotel.

Historie 

Sidi Barrani bruges ofte i historieskrivning til at markere, hvor langt Italiens invasion af Egypten fra Libyen nåede til i 1940. Den italienske 10. arme byggede en række forter i omegnen af landsbyen.
American Field Service frivillige, som gjorde tjeneste med den britiske 8. arme havde base i området i juni 1942, 50 km øst for Sidi Barrani.

Sidi Barrane var et turistmål under den totale solformørkelse den 3. oktober 2005, hvor ekspeditioner rejste til det bedste observationspunkt, Zawiet Mahtallah, 27 km øst for Sidi Barrani.

Noter

Referencer

Eksterne links 
 Fotografier af skumringen ved Sidi Barrani under solformørkelsen oktober 2005:Hungarian-foto Sidi-twilight  (540x345, 38 KB).
 Fotografi af solformørkelsen ved Sidi Barrani Hungarian-foto Sidi-eclipse  (9 KB).
 Fotografi af tilskuere ved Sidi BarraniHungarian-foto Sidi-people  (50 KB).

Egyptens geografi
HMS Warspite (1884)

Den engelske panserkrydser Warspite var konstrueret med kraftig skelen til det franske slagskib Marceau. Der var valgt et tilsvarende arrangement med fire kraftige kanoner i hvert sit drejetårn. Skibet var meget kraftigt armeret i forhold til sin størrelse, og undervejs i konstruktionsprocessen løb der endnu mere ekstra vægt på, og det endte med at ligge så lavt i vandet, at sidepanseret lå under vandlinjen, hvilket gjorde det nærmest værdiløst. Warspite var det sjette af ni skibe i Royal Navy, med dette navn. Warspite kan nærmest oversættes til "at trodse (eller blæse på) krigen".

Tjeneste 
Allerede på prøvetogtet stod det klart, at rigningen på Warspite var nærmest ubrugelig, fordi skibet var særdeles svært at manøvrere under sejl. De to master blev derfor taget ned og erstattet af en enkelt militærmast midtskibs. Warspite var flagskib for stationen i Stillehavet 1890-93 og 1899-1902. I perioden 1893-96 var den vagtskib ved Queenstown (det nuværende Cobh) i Irland. Blev solgt i 1905.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 
 Oscar Parkes. British Battleships, 4. udgave 1973, 

Krydsere fra Storbritannien